open-index/open-wikipedia-markdown huggingface dataset:
M.I.A.

**Mathangi «Maya» Arulpragasam** () betre kjent under artistnamnet **M.I.A.**, er ein britisk musikar og musikkprodusent av srilankisk tamilsk opphav. Den mangearta musikken hennar har trekk frå hip-hop, elektronika, dance, avant-garde, alternativ og verdsmusikk, og tek ofte opp politiske tema.

M.I.A. er blitt nominert til ein oscarpris, tre grammyprisar og til Mercury-prisen. 

M.I.A. er mellom anna kjend for songane «Galang», om livet i multikulturelle London, «Sunshowers», som tek opp terrorisme og inndelinga av verda i «godt» og «vondt», «Boyz», «Born Free» og «Paper Planes». Sistnemnde var med i filmen *[[Slumdog Millionaire]]* og blei Oscar-nominert for beste originale song. Ho blei utnemnd til  Member of the Order of the British Empire (MBE) i 2019 for bidraga sine til musikk.

M.I.A. er også biletkunstnar og moteskapar. Hennar første biletutstilling, på Portobello Road, blei nominert til den alternative Turnerprisen i 2002. Utstillinga omfatta graffitikunst og spraymåla bilete og blanda tamilsk politisk gatekunst med liv og konsumerisme i London. M.I.A. har også verka som moteskapar gjennom eigne senekostyme og kledelinja «Okley Run».

Gjennom heile karrieren sin har M.I.A. teke opp spørsmål rundt menneskerettsbrot, rettane til grupper som afroamerikanarar, palestinarar og tamilar på Sri Lanka. Ho har skulda dei srilankiske styresmaktene for systematisk folkemord, og er sjølv blitt skulda for å støtta Dei tamilske tigrane.

M.I.A. er dotter av Arul «Arular» Pragasam, ein tamilsk aktivist, og Kala, som stort sett sytte for henne og to sysken åleine. M.I.A. vart fødd i London men voks opp på Sri Lanka og India før mora og borna flykta til England i 1986. Som vaksen har M.I.A. budd i New York og Los Angeles i USA. Ho er forlova med Benjamin Zachary Bronfman, og dei fekk ein son saman i 2009.

## Utgjevingar
* *Arular* (2005)
* *Kala* (2007)
* *Maya* (2010)
* *Matangi* (2013)
* *AIM* (2016)

## Kjelder

* *Denne artikkelen bygger på «[[:en:M.I.A.|M.I.A.]]» frå ,  den 6. februar 2011.*
Lee Perry

**Rainford Hugh Perry** (), kjend som **Lee «Scratch» Perry**, var ein jamaicansk musikar og musikkprodusent. Han stod bak musikkstudioet Black Ark, og var blant dei mest innverknadsrike personane innan reggae og dub. Saman med King Tubby og ei gruppe andre jamaicanske musikarar og produsentar bidrog han til å vidareutvikla ska og rocksteady til reggaemusikk ved slutten av 1960-talet, og til å skapa musikkforma dub på 1970-talet. Lee Perry produserte mellom anna mange av platene til Bob Marley & the Wailers.

## Utgjevingar
### Album
* *The Upsetter* (1969)
* *Return of Django* (1969)
* *Clint Eastwood* (1970)
* *Many Moods of the Upsetters* (1970)
* *Scratch the Upsetter Again* (1970)
* *The Good, the Bad and the Upsetters* (1970)
* *Eastwood Rides Again* (1970)
* *Africa's Blood* (1972)
* *Cloak and Dagger* (1973)
* *Rhythm Shower* (1973)
* *Upsetters 14 Dub Blackboard Jungle* aka *Blackboard Jungle Dub* (1973)

* **Black Ark-tida**
** *Double Seven* (1974)
** *DIP Presents the Upsetter* (1975)
** *Musical Bones* (1975)
** *Return of Wax* (1975)
** *Kung Fu Meets the Dragon* aka *Heart of the Dragon* (1975)
** *Revolution Dub* (1975)
** *Super Ape* aka *Scratch the Super Ape* (1976)
** *Roast Fish Collie Weed & Corn Bread* (1978)
** *Return of the Super Ape* (1978)

* *The Return of Pipecock Jackxon* (1980)
* *Mystic Miracle Star* (med the Majestics) (1982)
* *History, Mystery & Prophecy* (1984)
* *Battle Of Armagideon (Millionaire Liquidator)* (1986)
* *Time Boom X De Devil Dead* (med Dub Syndicate) (1987)
* *On the Wire* (1988)
* *Satan Kicked the Bucket* (med Bullwackie) (1988)
* *Chicken Scratch* (1989)
* *Mystic Warrior* (1989)
* *Mystic Warrior Dub* (med Mad Professor) (1989)
* *From The Secret Laboratory* (med Dub Syndicate) (1990)
* *Message From Yard* (med Bullwackie) (1990)
* *Satan's Dub* (med Bullwackie) (1990)
* *Lord God Muzik* (1991)
* *Sounds From The Hotline* (1991)
* *The Upsetter and The Beat* (1992)
* *Excaliburman* (1992)
* *Spiritual Healing* (1994)
* *Black Ark Experryments* (med Mad Professor) (1995)
* *Experryments at the Grass Roots of Dub* (med Mad Professor) (1995)
* *Super Ape Inna Jungle* (med Mad Professor) (1995)
* *Who Put The Voodoo Pon Reggae* (med Mad Professor) (1996)
* *Dub Take the Voodoo Out of Reggae* (med Mad Professor) (1996)
* *Dub Fire* (med Mad Professor) (1998)
* *The Original Super Ape* (1998)
* *Son of Thunder* (2000)
* *Songs to Bring Back the Ark* (2000)
* *Techno Party* (2000)
* *Jamaican E.T.* (2002)
* *Earthman Skanking* (2003)
* *Encore* (2003)
* *Alien Starman* (2003)
* *Panic in Babylon* (2004)
* *Alive, more than ever* (2006)
* *End of an American Dream* (2007)
* *The Mighty Upsetter* (2008)
* *Repentance* (2008)
* *Scratch Came Scratch Saw Scratch Conquered* (2008)
* *Dub Setter* (med Adrian Sherwood) (2009)
* *Mad Alien Dub* (2010)
* 'The Unfinished Masterpiece' (2010)
* *Revelation* (2010)
Borgholm

**Borgholm** er ein svensk by på Öland og centralort i Borgholms kommun i Kalmar län i landskapet Öland. I 2020 hadde byen  innbyggjarar.  Byen blei grunnlagt i 1816. Her ligg mellom anna Borgholms slott som brann ned i 1806 og ikkje er gjenoppbygd.

## Bakgrunnsstoff
*Nettstaden til Borgholm kommun
ABU Song Festivals

**ABU Song Festivals** er ein låtskrivartevling basert på Eurovision Song Contest. Formatet er sett saman av to tevlingar: ABU TV Song Festival og ABU Radio Song Festival.

Kvart deltakarland vil sende ein song som vil verte framført direkte på radio og fjernsyn og deretter røyste fram ein vinnar.

## Historie
Konseptet vart fyrst gjort kjend i 2007, då Den europeiske kringkastingsunionen (EBU) kunngjorde at dei skulle selje Eurovision-konseptet til eit asiatisk selskap. Tevlinga skulle verte om lag identisk med Eurovision Song Contest.
 
Tevlinga fekk opphavleg namnet *Asiavision Song Contest*, men namnet var endra til *Our Sound: The Asia-Pacific Song Contest* etter ei avtale mellom arrangørane og Den asiatiske kringkastingsunionen (ABU), som nyttar namnet Asiavision på sine nyhendeutvekslingar.

Den fyrste utgåva skulle vorte sendt i 2009. Seinare vart han utsett til 2010. I 2012 annonserte ABU at tevlinga ville verte halden i Seoul i Sør-Korea 14. oktober 2012 under namnet *ABU TV Song Festival*. Siste frist for å sende inn bidrag var 18. mai 2012.

## Format
Formatet er sett saman av to tevlingar: ABU TV Song Festival og ABU Radio Song Festival. 26 songar frå 16 land tevla i ABU Radio Song Festival som var arrangert i Seoul, medan elleve land tevla i ABU TV Song Festival som vart halden om lag samstundes med radiotevlinga.

## Sjå òg
* ABU Radio Song Festival
* ABU TV Song Festival
* Eurovision Song Contest

## Fotnotar

## Kjelder

**Denne artikkelen byggjer på «[[:nb:Asia-Pacific Song Contest|Asia-Pacific Song Contest]]» frå ,  den 7. februar 2011.*
Gary Moore

**Robert William Gary Moore** () var ein blues- og rockegitarist og songar frå Belfast i Nord-Irland.

## Karriere

Moore fekk sin fyrste gitar som åtteåring. Sjølv om han var venstrehendt, lærte han å spela på den «normale» måten med høgrehanda mest i bruk. I 1969 flytte han sørover til Dublin og vart med i bandet Skid Row der. Det var her samarbeidet hans med Phil Lynott tok til. Skid Row gav mellom anna ut albuma *Skid* i 1970, og *34 Hours* i 1971.

I 1973 gav Moore ut sitt fyrste soloalbum, *Grinding Stone*, med hjelp frå Lynott. Om lag på same tida overtok han som gitarist etter Eric Bell i bandet Thin Lizzy, som var stifta av Phil Lynott. Han var med i Thin Lizzy gjennom heile syttitalet før han valde å fylgja solokarrieren sin. Han gav ut ei heil rekkje med soloalbum frå 1973 til 2008, og er i dag mellom anna kjend for hittane *Parisienne Walkways*, *Still Got the Blues* og *Over the Hills and Far Away*.

I løpet av karrieren sin har han samarbeidd med svært mange artistar, til dømes B.B. King, George Harrison, The Beach Boys, Ozzy Osbourne, og komponisten Andrew Lloyd Webber. Han har også delteke på Notodden Bluesfestival, der han også etter planen skulle ha spelt sommaren 2011.

Moore vart funnen død på eit hotellrom i Estepona i Spania i februar 2011. Han døydde truleg medan han sov.

## Diskografi

**Studioalbum**

* *Grinding Stone* (1973)
* *Back on the Streets* (1979)
* *G-Force* (1980)
* *Gary Moore* (1982)
* *Corridors of Power* (1982)
* *Victims of the Future* (1984)
* *Dirty Fingers* (1984)
* *Run for Cover* (1985)
* *Wild Frontier* (1987)
* *After the War* (1989)
* *Still Got the Blues* (1990)
* *After Hours* (1992)
* *Blues for Greeny* (1995)
* *Dark Days in Paradise* (1997)
* *A Different Beat* (1999)
* *Back to the Blues* (2001)
* *Power of the Blues* (2004)
* *Old New Ballads Blues* (2006)
* *Close As You Get* (2007)
* *Bad for You Baby* (2008)

**Live-album**

* *Live at the Marquee* (1983)
* *We Want Moore!* (1984)
* *Rockin' Every Night - Live in Japan* (1986)
* *We Want Moore Jagger - Live at the British National Music Day, 28 June, 1992 - Hammersmith Odeon, London, UK*
* *Blues Alive* (1993)
* *Live At Monsters Of Rock* (2003)
* *Live At Montreux DVD [The Definitive Montreux Collection]* (2007)

Sjå òg kategorien Gary Moore-songar.

## Kjelder


**Denne artikkelen bygger på «[[:en:Gary Moore|Gary Moore]]» frå , og «[[:no:Gary Moore|Gary Moore]]» frå  den 7. februar 2011.*
I Got Dem Ol' Kozmic Blues Again Mama!

***I Got Dem Ol' Kozmic Blues Again Mama!*** er eit studioalbum frå 1969 av den amerikanske songaren og låtskrivaren Janis Joplin. Det var det første soloalbumet hennar etter ho forlet det tidlegare bandet sitt, Big Brother and the Holding Company, og det einaste ho gav ut medan ho levde (*[[Pearl]]* kom ut tre månader etter ho døydde).

## Innspeling
Innspelinga byrja 16. juni 1969 i New York City og var fullført 26. juni. Joplin fekk med seg gitaristen Sam Andrew frå Holding Company på innspelinga, i tillegg til The Kozmic Blues Band. Joplin fekk med seg ei blåserekkje på fleire av songane, noko det tidlegare bandet hennar ikkje hadde ønskt. Albumet skilde seg mykje frå den tidlegare psykedeliske rocken hennar og songane var her mykje meir i retning soul og blues. Alle utanom to songar var coverlåtar som produsenten Gabriel Mekler og Joplin valde ut. Dei to andre songane, «One Good Man» og «Kozmic Blues», var skrivne av Joplin sjølv. I alt var albumet meir polert, men vart ikkje ein like stor suksess som *[[Cheap Thrills av Big Brother and the Holding Company|Cheap Thrills]]*.

### Utgjeving

Albumet kom ut 11. september 1969 og selde til gullplate to månader seinare.

CD-utgåva frå 1999 inneheld eit opptak av Bob Dylan sin «Dear Landlord», med ny tekst og arrangement av Joplin, og versjonar av «Summertime» og «Piece of My Heart» frå Woodstockfestivalen som bonusspor.

## Innhald

## Medverkande
*Janis Joplin - solovokal, gitar
*Sam Andrew - gitar, vokal
*Michael Monarch - gitar (ikkje ført opp)
*Mike Bloomfield - gitar (One Good Man, Work Me Lord, Mabye)
*Brad Campbell - bass, blåseinstrument
*Richard Kermode - orgel, klaverinstrument
*Gabriel Mekler - orgel, klaverinstrument
*Goldy McJohn - orgel, klaverinstrument (ikkje ført opp)
*Maury Baker - trommer
*Lonnie Castille - trommer
*Jerry Edmonton - trommer (ikkje ført opp)
*Terry Clements - tenorsaksofon
*Cornelius Flowers - barytonsaksofon
*Luis Gasca - trompet

## Salstrofé

## Kjelder

**Denne artikkelen bygger på «[[:en:I Got Dem Ol&#39; Kozmic Blues Again Mama!|I Got Dem Ol&#39; Kozmic Blues Again Mama!]]» frå ,  den 1. september 2018.* 
*** oppgav desse kjeldene:*
Pearl

***Pearl*** er det fjerde og siste albumet til Janis Joplin. Det kom ut 11. januar 1971, tre månader etter at ho døydde av ein heroinoverdose. Det var det første albumet hennar med Full Tilt Boogie Band.

## Historie
Albumet har ein langt meir polert stil enn albuma ho spelte inn med Big Brother and the Holding Company og Kozmic Blues Band på grunn av produsenten Paul A. Rothchild og det nye bandet som akkompagnerte ho. Rothchild vart mest kjend som produsenten til The Doors, og arbeidde godt med Joplin. I lag klarte dei å lage eit album som synte det uvanleg store songtalentet hennar. Full Tilt Boogie var musikarane som hadde spelt med ho på den kjende Festival Express sommaren 1970, og mange songane på albumet vart introduserte på scenen i Canada.

*Pearl* inneheld hittar som «Me and Bobby McGee» skriven av Kris Kristofferson og Fred Foster og «Move Over», som ho skreiv sjølv. Joplin syng på alle songane bortsett frå «Buried Alive in the Blues», som vart teken med som ein instrumental fordi Joplin døydde dagen før ho skulle legge vokal på songen. Innspelinga, som starta tidleg i september, enda brått då Joplin døydde den 4. oktober 1970. Det ikoniske plateomslaget syner Joplin som lener seg tilbake i den victorianske stolen hennar med ein drink i handa.

I 2003 vart albumet rangert på 122. plass på lista til *[[Rolling Stone]]* over dei 500 største albuma gjennom tidene.

## Innhald

## Medverkande
*Janis Joplin - vokal
*Clark Pierson - trommer, korvokal
*Bobbye Hall - conga, perkusjon
*Phil Badella - korvokal
*Brad Campbell - bass
*Ken Pearson - orgel
*Bobby Womack - akustisk gitar
*Richard Bell - piano
*Sandra Crouch - tamburin
*John Till - gitar

## Salslister

### Vekeslister

## Salstrofé

## Kjelder

**Denne artikkelen bygger på «[[:en:Pearl (album)|Pearl (album)]]» frå ,  den 7. februar 2011.* 
*** oppgav desse kjeldene:*
Hjarteskjel

**Hjarteskjel** (*Cardiidae*) er ein biologisk familie av muslingar i underklassen Heterodonta. Dei er kjenneteikna av sterkt boga kraftige skal som har tydelege, ofte pigga ribber som går radiært ut frå skalnavlen eller umbo. Skala er hjarteforma sett framme- eller bakfrå. Skjela er kjende som mat i mange kulturar.

Familien omfattar mellom anna vanleg hjarteskjel eller saueskjel (*Cerastoderma edule*), pigghjarteskjell (*Acanthocardia echinata*) og glatt hjarteskjel (*Laevicardium crassum*), som alle finst i Noreg.

## Kjelder

*
*Hjerteskjell - Cardiidae , artsdatabanken.no

## Bakgrunnsstoff
Junior Eurovision Song Contest 2003

**Junior Eurovision Song Contest 2003** (**JESC 2003**) var den fyrste gongen Junior Eurovision Song Contest vart arrangert. Tevlinga vart halden i Forum København i København i Danmark. Finalen fann stad laurdag 15. november. Kroatia vann tevlinga med songen «Ti si moja prva ljubav», sungen av Dino Jelusić.

## Bidraga

### Finale
* Finalen vart halden 15. november 2003 i Forum København.
* Kroatia vann tevlinga for fyrste gong.

## Røystegjeving

### 12 poeng
Under er lista over landa som fekk 12 poeng.

## Sjå òg
* Eurovision Song Contest 2003

## Kjelder


**Denne artikkelen byggjer på «[[:nb:Junior Eurovision Song Contest 2003|JESC 2003]]» frå ,  den 7. februar 2011.*
Junior Eurovision Song Contest 2004

**Junior Eurovision Song Contest 2004** (**JESC 2004**) var den andre gongen Junior Eurovision Song Contest vart arrangert. Tevlinga vart halden i Håkons Hall på Lillehammer i Noreg. Finalen fann stad laurdag 20. november. Spania vann tevlinga med songen «Antes muerta que sencilla», sungen av María Isabel.

## Bidraga

### Finale
* Finalen vart halden 20. november 2004 i Håkons Hall.
* Spania vann tevlinga for fyrste gong.
* Polen og Latvia kom på ein delt 17. plass.

## Røystegjeving

### 12 poeng
Under er lista over landa som fekk 12 poeng:

## Sjå òg
* Eurovision Song Contest 2004

## Kjelder

**Denne artikkelen byggjer på «[[:nb:Junior Eurovision Song Contest 2004|JESC 2004]]» frå ,  den 7. februar 2011.*
Derek Boateng

**Derek Owusu Boateng**, () er ein ghanesisk fotballspelar som har spela på midtbanen for FK Dnipro i den ukrainske fotballigaen, og for det ghanesiske landslaget.

Boateng vart seriemeister i Israel med Beitar Jerusalem i 2007 og 2008. Han var med på å ta sølvmedalje i U20-VM med Ghana i 2001. Han var med i Ghana sin tropp til fotball-VM i 2006, der han spelte i tre av Ghana sine fire kampar. I fotball-VM i 2010 var han igjen med i troppen, men fekk ikkje spela i nokon av kampane.

## Fotnotar
Ole Schavland

**Ole Schavland** () var ein norsk prest og stortingsmann frå Sparbu i Nord-Trøndelag. Han var far til Aage Schavland.

Schavland vart cand. theol. i 1782. Han vart i 1786 personalkapellan i Mandal og Holum. Deretter var han residerande kapellan i Strand i Ryfylke frå 1789 til 1836, heile 47 år.

Schavland møtte på omframstortinget i 1822 i staden for Hans Nansen, ettersom han var 1. varamann for Stavanger amt. Til Stortinget 1827 og omframstortinget 1828 var han 2. representant frå amtet. I 1827 var han medlem av justiskomiteen, i 1828 av komiteen om bidrag til ministerkassa.

Han døydde i Stavanger i 1839.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Arnoldus Schytte

**Arnoldus Schytte** () var ein norsk prest og stortingsmann, fødd i Buksnes i Nordland.

Schytte var son til ein prest. Han vart student i 1788 og cand. theol. tre år seinare. I 1793 vart han personalkapellan hos faren i Bodø. Han overtok sokneprestembetet etter far sin i 1797, og styrte det til sin død i 1834.

Schytte møtte på omframstortinget i 1822 frå 7. oktober som 1. varamann for Nordlands amt, i staden for Johan Ernst Berg. Han var 2. representant for Nordlands amt på Stortinget i 1824, 1827, 1830. I 1824 var han medlem av Lagtinget og av komiteane om fiskeria, om adelslova og om innløysinga av riksbanksetlane. Han var både i 1827 og 1830 medlem av Lagtinget. I 1827 var han elles formann i komiteen om kaianlegg på Helgeland og medlem av kyrkjekomiteen, medan han i 1830 var medlem av trykkekomiteen og komiteen om oppgjeret med Danmark. Han hadde ikkje sete i riksretten i 1827, då den klaga skaut han ut.

Schytte oppretta det *Schytteske legat*, stort kring kroner 50&nbsp;000, til fordel for studentar frå Nordland med meir. Boksamlinga si på 1300 bind gav han til Universitetet i Christiania.

Han døydde i Bodø i 1834.

## Kjelde
* Lindstøl, Tallak: *Stortinget og Statsraadet 1814-1914*. Kristiania, 1914
*
Christian Qvale

**Christian Qvale** () var ein norsk prest, ordførar og stortingsmann, fødd i Kvinesdal.

Qvale var son til ein prest. Han vart student frå katedralskulen i Trondheim i 1794 og cand. theol. fem år seinare. Frå 1800 til 1810 var han sokneprest i Hammerfest, sidan i Nesna til 1820. Tida 1820-46 var han sokneprest i Vefsn.

Qvale var 1. representant frå Nordlands amt på Stortinget i 1827 og på omframstortinget året etter. I 1827 var han medlem av komiteen om fiskeria, kanalanlegg i Helgeland og om reinskyss. Han var den fyrste ordføraren i Vefsn.  Som prest og representant for bygdefolket i Vefsn gjorde han ein innsats for at soknet fekk kjøpe Dolstad kyrkje, etter at private aktørar først hadde fått tilslaget då Det nordlandske kyrkje- og skulefond selde kyrkja på auksjon.

Han døydde på prestegarden i Vefsn.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
* Ordførere i Vefsn drevja.com
*
Ole Randers

**Ole Christopher Randers** () var ein norsk prest og stortingsmann frå Hølen i Akershus. Han var farfar til Kristofer Randers.

Randers vart cand. theol. i København i 1804. Åra 1802-06 var han lærar ved krigsskulen. Sidan var han residerande kapellan i Asker frå 1806 til han i 1808 var pers. kapellan ved slottskyrkjelyden i Christiania. I 1811 vart han sokneprest i Skjeberg, eit embete han styrte heilt fram til han døydde, 45 år seinare.

Randers var 2. representant frå Smaalenenes amt på Stortinget 1830, medlem av kyrkjekomiteen.

Død i Skjeberg i 1856.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Prince Tagoe

**Prince Tagoe**, () er ein ghanesisk fotballspelar som i 2011 spela som spiss for Partizan i den serbiske fotballigaen, på lån frå Hoffenheim i tysk Bundesliga, og for det ghanesiske landslaget.

Tagoe vart seriemeister i Ghana i 2005 med Accra Hearts of Oak, og vart toppskårar i den ghanesiske eliteserien den same sesongen. Han var med i Ghana sin tropp til fotball-VM i 2010, der han spelte tre av Ghana sine fem kampar.

## Fotnotar
Jens Thaulow

**Jens Gram Thaulow** () var ein norsk embetsmann og stortingsmann frå Kristiansand.

Thaulow var son til ein by- og rådstuskrivar. Han tok dansk embetseksamen i 1797 og arbeidde frå 1798 som justissekretær i heimbyen. År 1805 tilsett som fullmektig i rentekammeret i København. Den lange perioden 1808 til 1860 var han sorenskrivar i Hadeland og Land.

Thaulow representerte Kristians amt på Stortinget i 1827 og på omframstortinget året etter. I 1827 var han sekretær i Odelstinget, justiskomiteen og komiteen om Larviks grevskap samt medlem av komiteen om kjøpstad på Oplandene. 1828 var han sekretær i Stortinget og i reglementskomiteen.

I si tid som sorenskrivar budde han på Jevnaker, der han døydde i 1862.

## Kjelder

*Lindstøl, Tallak: *Stortinget og Statsraadet 1814-1914*. Kristiania, 1914
* 

## Bakgrunnsstoff
* Slektstreet til Jens Thaulow på Geni.com
Isaac Vorsah

**Isaac Vorsah**, () er ein ghanesisk fotballspelar som har spela for Hoffenheim i tysk Bundesliga, og for det ghanesiske landslaget.

Vorsah debuterte for Ghana sitt A-landslag 21. august 2007 i ein kamp mot Senegal. Han var med i Ghana sin tropp til fotball-VM i 2010, der han spelte i to av Ghana sine fem kampar, opningskampen mot Serbia og Ghana sin siste kamp, kvartfinalen mot Uruguay.

## Fotnotar
Jens Rasmussen

**Jens Florup Rasmussen** () var ein norsk prest og stortingsmann frå Bergen.

Rasmussen var son til ein jekteskipper. Han vart student i 1802 og cand. theol. i 1808. Frå 1809 var han lærar, fyrst i København, sidan ved realskulen i Stavanger. År 1814 residerande kapellan i Flekkefjord, sokneprest i Skjervøy frå 1818 til -23. Sokneprest i Tromsø frå 1823 til han døydde, i tillegg prost frå 1827.

Rasmussen var 1. representant frå Finmarkens amt på Stortinget 1830. Han var då medlem av Lagtinget, justiskomiteen og komiteen om «de finmarkske forhold». Den 26. juni vart han permittert frå tinget, grunna sjukdom.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Junior Eurovision Song Contest 2005

**Junior Eurovision Song Contest 2005** (**JESC 2005**) var den tredje gongen Junior Eurovision Song Contest vart arrangert. Tevlinga vart halden i Ethias Arena i Hasselt i Belgia. Finalen fann stad laurdag 26. november. Kviterussland vann tevlinga med songen «My vmeste», syngja av Ksenija Sitnik.

## Bidraga

### Finale
* Finalen vart halden 26. november 2005 i Ethias Arena.
* Kviterussland vann tevlinga for fyrste gong.
* Lorena Jelusić som representerte Kroatia er systra til Dino Jelusić som vann Eurovision Song Contest 2003 for Kroatia.

## Røystegjeving

### 12 poeng
Under er lista over landa som fekk 12 poeng.

## Sjå òg
* Eurovision Song Contest 2005

## Kjelder


**Denne artikkelen byggjer på «[[:nb:Junior Eurovision Song Contest 2005|JESC 2005]]» frå ,  den 7. februar 2011.*
Butterfly av Kylie Minogue

«**Butterfly**» er ein dansepopsong skriven av den australske songaren Kylie Minogue og Steve Anderson for Minogue sitt sjuande album *[[Light Years]]*. Songen kom ut som den sjette og siste singelen frå albumet på hausten 2001. Han var ein danseklubb-hit, og nådde fjortandeplass på den amerikanske Billboard-danselista.

## Formater og sporliste
Format og sporlister for kommersielle utgjevingar av «Butterfly».

;Amerikansk CD single
#«Butterfly» (Sandstorm Vocal Mix) – 7:15
#«Butterfly» (E-Smoove Vocal Mix) – 8:05
#«Butterfly» (Illicit Mix) – 7:19
#«Butterfly» (Trisco Mix short) – 6:37
#«Butterfly» – 4:09

;Amerikansk 12" vinyl single
#«Butterfly» (Sandstorm Vocal Mix) – 7:15
#«Butterfly» (E-Smoove Vocal Mix) – 8:05
#«Butterfly» (Illicit Mix) – 7:19
#«Butterfly» (Trisco Mix long) – 7:50

## Kjelder
**Denne artikkelen bygger på «[[:nb:Butterfly (Kylie Minogue)|Butterfly (Kylie Minogue)]]» frå , den 7. februar 2011.*

## Bakgrunnsstoff
*Songteksten
*''Butterfly av Kylie Minogue'' på Allmusic
John Simon

**John Simon** () er ein amerikansk musikar, plateprodusent og komponist. Han er mest kjend for arbeidet som produsent og musikar for The Band på *[[Music from Big Pink]]* og *[[The Band av The Band|The Band]]*.
Han starta karrieren sin med Columbia Records, der han produserte musikk for mange artistar. Av dei første produksjonane hans finn ein  «Red Rubber Ball» av The Cyrkle, som nådde andreplassen i USA i 1966. 

Han produserte *[[Cheap Thrills]]* av  Big Brother and the Holding Company, debutplata til Leonard Cohen, *[[Songs of Leonard Cohen]]*, *[[Child Is Father to the Man]]* av Blood, Sweat & Tears, *Jackrabbit Slim* av Steve Forbert og mange andre album. I tillegg har han laga plater som soloartist. Han speler òg tuba på «Rag Mama Rag» av The Band.

## Solodiskografi

## Kjelder

**Denne artikkelen bygger på «[[:en:John Simon (record producer)|John Simon (record producer)]]» frå ,  den 8. februar 2011.* 
*** oppgav desse kjeldene:*


## Bakgrunnsstoff
*
Ball 'n' Chain

«**Ball 'n' Chain**» er ein song av Big Mama Thornton. Songen er mest kjend i ei utgåve av Janis Joplin, på Big Brother and the Holding Company-albumet Cheap Thrills frå 1968. Dette var det siste albumet deira med Janis Joplin som vokalist. Utgåva til Joplin av «Ball 'n' Chain» på Monterey Pop Festival vert ofte omtalt som den beste framføringa hennar. Songen vart òg ein av dei mest populære songane på konsertane hennar. Ho songen to gonger på Woodstockfestivalen etter at publikum ropte om ekstranummer. 

## Kjelder

**Denne artikkelen bygger på «[[:en:Ball &#39;n&#39; Chain|Ball &#39;n&#39; Chain]]» frå ,  den 8. februar 2011.*
Mercedes Benz av Janis Joplin

**«Mercedes Benz»** er ein a cappella-song framført av Janis Joplin. Han vart spelt inn 1. oktober 1970,  på første forsøk. Han var den siste songen Joplin spelte inn før ho døydde tre dagar seinare, den 4. oktober (ho spelte òg inn eit par useriøse vers av «Happy Birthday» til John Lennon) . 

Janis Joplin skreiv «Mercedes Benz» i lag med diktarane Michael McClure og Bob Neuwirth.  Songen er ein ironisk kritikk av forbrukarsamfunnet som voks fram i etterkrigstida, og som ho sjølv var ein del av. Songaren ber til Gud om å gje ho mellom anna ein Mercedes, eit fargefjernsyn og «ein kveld på byn». I innspelinga introduserer Joplin han som «ein sosialt og politisk viktig song», og avlutter han med ein latter.

«Mercedes Benz» kom ut på albumet *[[Pearl]]* (1971). Han blei seinare remiksa med instrument og gjeve ut slik i 2003.

## Bruk i media
Songen er nytta fleire gong i bilreklamar. Mercedes-Benz har sjølv nytta songen i reklamar for bilane sine. I 2007 nytta Mercedes-Benz songen igjen i ein reklame og igjen den 6. februar 2011 under ein reklame under Super Bowl.

I ein reklame for BMW Z3 lyttar sjåføren til eit lydband, og rynker panna etter at Mercedes-Benz vert nemnd, og kastar lydbandet ut av bilen etter at Porsche vert nemnd.

Songen vert nytta under opninga på den tyske filmen *Der Baader Meinhof Komplex* og i filmen *[[Bangkok Hilton]]*.

## Andre utgåver
* Elton John spelte songen ein kort perioden i 1971 under ein turne i Amerika. 
* Tidleg i 1970-åra spelte Dave Clark & Friends inn ei utgåve av songen, men han kom ikkje ut før i 2010. 
* I 1972 vart songen spelt av Goose Creek Symfoni, og vart den mest kjende songen deira. 
* I 1980 spelte Klaus Lage ein tyskspråkleg versjon av songen. 
* I 1990 spelte den amerikanske bluesartisten Taj Mahal songen på *[[Blue Light Boogie]]*.
* I 1992 spelte den fransk-kandiske popstjerna Mitsou ein dance-pop-versjon av songen. 
* I 1994 gav Bob Rivers ut ein parodi på songen kalla «Honda Accord».
* I 1995 vart songen spelt av det nederlandske pop/dance-bandet T-Spoon.
* I 1997 vart det gjort ei utgåve av songen av den italienske pop/dance-songaren Spagna og gjeve ut som eit hemmeleg spor på *Indivisibili*.
* I 1998 spelte den tidlegare rytmegitaristen i Guns N' Roses, Gilby Clarke ein versjon av songen på albumet *Rubber*.
* Den finske kommediagruppa Eläkeläiset spelte i 1999 ein versjon av songen der dei bed om ein moped, eit maskingevær og ei oppblåsbar dokke. 
* I 1999 spelte den nederlandske pop/dance-gruppa T-Spoon songen.

## Kjelder

**Delar av denne artikkelen bygger på «[[:en:Mercedes Benz (song)|Mercedes Benz (song)]]» frå ,  den 8. februar 2011.* 

**Denne artikkelen bygger på «[[:en:Mercedes Benz (song)|Mercedes Benz (song)]]» frå ,  den 18. mars 2011.*  
 
*
The Fillmore

**The Fillmore Auditorium** er ein historisk konsertstad i San Francisco i California, gjort kjend av Bill Graham. Han er kalla opp etter krysset mellom Fillmore Street og Geary Boulevard, og ligg i grenseområdet mellom Western Addition og Pacific Heights. 

I 1968 flytta Graham konsertane sine til ein annan stad i San Francisco, tidlegare kalla The Carousel Ballroom og El Patio i Market Street og South Van Ness Avenue, som han kalla **[[Fillmore West]]**.

Det originale Fillmore Auditorium heldt fram under namnet **The Elite Club**. Graham byrja å presentere konsertane sine i det originale Fillmore Auditorium igjen seint i 1980-åra, men det vart lukka på grunn av jordskjelvskadar i oktober 1989. Etter mykje ombygging vart den originale Geary Boulevard-plasseringa opna på ny som **The Fillmore**.

## The Fillmore
På midten av 1960-åra vart **The Fillmore Auditorium** senteret for psykedelisk musikk og motkultur generelt, med artistar som The Grateful Dead, Jefferson Airplane, Quicksilver Messenger Service, The Doors, Jimi Hendrix Experience, Big Brother and the Holding Company, Carlos Santana, The Allman Brothers Band, Creedence Clearwater Revival, Miles Davis og britiske The Who, Pink Floyd, Elton John og Cream, som alle spelte på staden. Utan om rock heldt Graham konsertar med artistar som Lenny Bruce, Miles Davis, Rahsaan Roland Kirk, Charles Lloyd, Aretha Franklin og Otis Redding, tillegg til diktopplesingar. 

Konsertstaden hadde ein segnomsust atmosfære og særs gode konsertar, ofte med lysshow, blitzlys og uhemma dansing. Den kulturelle innverknade frå Fillmore var særs stor. han vert nemnd av Hunter S. Thompson i *[[Fear and Loathing in Las Vegas]]* i ei skildring av motkulturen i 1960-åra i San Francisco Bay area.

### Fillmore West

Etter to år i Fillmore Auditorium, på grunn av eit dårleg nabolag og heller liten kapasitet, flytta Bill Graham konsertstaden i juli 1968 frå den originale bygninge ved 1805 Geary Boulevard til the Carousel Ballroom i 10 South Van Ness Avenue, på hjørnet av Market Street som fekk namnet **Fillmore West** i motsetnad til Graham sin Fillmore East i East Village i New York City. 

## Kjelder

**Denne artikkelen bygger på «[[:en:The Fillmore|The Fillmore]]» frå ,  den 8. februar 2011.* 
*** oppgav desse kjeldene:*


## Bakgrunnsstoff
*Offisiell nettstad
KVS-Bygland

**KVS-Bygland**, tidlegare **Bygland skogskule**, er ein kristen privat vidaregåande internatskule i Bygland i Setesdal, som i dag er eigd av Indremisjonsforbundet. 

Skulen starta opp i 1916 og har opp gjennom åra vore husmorsskule, landbruksskule og skogskule eigd av staten. Skogskulen var ein av fleire fylkeskommunale skogskular som berre utdanna skogsarbeidarar. Stadig søkkjande tilgang på elevar gjorde at skogskulen i år 2000 til slutt måtte leggje ned, og skulelokala stod utan aktivitet eit par år før Indremisjonen i 2002 tok over. Indremisjonen fekk overta eigedommane mot å sørgje for vidare skuledrift på Bygland. I starten blei skulen driven under KVS-Lyngdal, men står nå på eigne bein. 

Det fyrste året hadde skulen 28 elevar. Elevtalet har stige for kvart år sidan då, og i 2010 hadde skulen 79 elevar og ein stab på 21 tilsette. Skulen er ein kristen vidaregåande skule. Lærarar må vedkjenne seg kristen tru og ta del i det sosialpedagogiske arbeidet på skulen. Skuledagane startar med ein kort andakt og ein inviterer til frivillige kristne møte på tysdagskveldane. Skulen har òg eit strengt reglement i høve til bruk av rusmiddel og ynskjer å påverke til ein positiv arbeidsmoral, i tillegg til å formidle den kristne trua.

### Linjer på skulen
* Vg1 Bygg- og anleggsteknikk
* Vg1 Naturbruk hest/jakt og fiske

* Vg2 Byggteknikk (tilbyr kurs i lafting)
* Vg2 Skogbruk
* Vg2 Heste- og hovslagarfag

Skulen ligg nær naturen på Bygland, i hjartet av Setesdalen. Bygland ligg 10 mil nord for Kristiansand, 12 mil sør for Hovden og 12 mil nord-vest for Arendal. Rundt Bygland er det natur som ligg nært til både fjord, skog og høgfjellet. Det er gode forhold for aktivitetar med hest, jakt, fiske og turar i skog og mark sidan skulen disponerer om lag 42 000 mål med skog.

## Kjelder
* Heimesida til skulen
* Artikkel om skulen på Setesdalswiki 

## Bakgrunnsstoff
* KVS-Bygland
* Indremisjonsforbundet
Truger

**Truger** (av norrønt *þrjúgr*) eller **snøsko** er rammer med flettverk som ein kan festa på føtene for å hindra at ein søkk ned i laus og djup snø.

Moderne truger har ofte ei ramme av aluminium og heil trøflate av kunststoff med bindingar. Den eldre typen truger hadde rammer av tre med flettverk av vidjer eller ståltråd. Fottøyet har truleg blitt nytta over fleire tusen år i Asia, Nord-Amerika og Europa. Før vart det laga truger for hestar, vanlegvis med plater av tre.

## Kjelder

## Bakgrunnsstoff

## Sjå og
*Myrski
Junior Eurovision Song Contest 2006

**Junior Eurovision Song Contest 2006** (**JESC 2006**) var den fjerde gongen Junior Eurovision Song Contest vart arrangert. Tevlinga vart halden i Sala Polivalentă i Bucureşti i Romania. Finalen fann stad laurdag 2. desember. Russland vann tevlinga med songen «Vesennij jazz», syngja av Tolmatsjovy-systrene.

Portugal, Serbia og Ukraina deltok i Junior Eurovision Song Contest for fyrste gong dette året, medan Kypros kom attende etter å ha trukket seg frå tevlinga i 2005. Serbia og Montenegro vart oppløyst 3. juni 2006 (nokre månader før tevlinga) og har etter det delteke som Serbia og Montenegro.

## Bidraga

### Finale
* Finalen vart halden 2. desember 2006 i Sala Polivalentă.
* Russland vann tevlinga for fyrste gong.
* Kypros og Ukraina kom på ein delt 8. plass.

## Røystegjeving

### 12 poeng
Under er lista over landa som fekk 12 poeng.

* Alle landa fekk 12 poeng i byrjinga av røystinga for å avverje at nokon ikkje fekk poeng.

## Sjå òg
* Eurovision Song Contest 2006
* Melodi Grand Prix Junior Nordic 2006

## Fotnotar







## Kjelder


**Denne artikkelen byggjer på «[[:en:Junior Eurovision Song Contest 2006|JESC 2006]]» frå ,  den 8. februar 2011.*
Bygland kyrkje

**Bygland kyrkje** er ei krosskyrkje frå 1838 som står i Bygland kyrkjebygd i Bygland kommune.

Byggverket er i tre og kyrkja har 250 plassar. Ho vart vigsla 18. november 1838 av prost Ole Berg frå Evje. Altertavla er laga av Lars Olav Stedjan frå Bjelland. Alterbileta er måla av Lars Osa. I 1925 fekk kyrkja orgel, som var det gamle frå Tolga kyrkje.

## Kjelder

**Denne artikkelen byggjer på «[[:nb:Bygland kirke|Bygland kyrkje]]» frå , den 8. februar 2011.*


## Bakgrunnsstoff
* Om Bygland kyrkjelyd på nettstaden til Den norske kyrkja
* 
* Setesdalswiki om kyrkja 
*
Årdal kyrkje i Bygland

**Årdal kyrkje** er ei åttekantkyrkje frå 1828 i Bygland kommune i Agder fylke. Kyrkja står mellom riksveg 9 og Byglandsfjorden i tettstaden Grendi. Ho er knytt til Den norske kyrkja i Otredal prosti.

Byggverket er i tre og har 200 plassar. Kyrkja vart oppført etter same planteikningar som Hornnes kyrkje. Preikestolen er plassert over altaret (preikestolsaltar) i tråd med rasjonalismens ideal der kyrkjerommet skulle vere ein foredragssal med preikestolen i sentrum.

Rundt kyrkja er det ein liten kyrkjegard som har blitt utvida til austsida av riksveg 9. På kyrkjegarden er det eit monument over eidsvollsmannen Even Torkildsson Lande. Der er òg eit monument over folkeminnegranskaren Johannes Skar. På 1200-tallet vart det sett opp ein runestein med tekst som er tyda til «Gud signe ondo», dette er eldste spor av kyrkjeleg aktivitet på staden.

## Tidlegare kyrkjer
I mellomalderen sto det truleg ei stavkyrkje på staden, og denne var truleg oppført før år 1300. Kyrkja i Årdal er nemnt første gong i 1327. Det vart reist ny kyrkje i 1604, og allereie i 1662 var det trong om omfattande reparasjonar. Kyrkja vart seld til bøndene i 1723. I 1812 vart den av biskopen skildra som i god stand. Det var truleg sterk folkevekst som gjorde at kyrkjelyden ville ha ny kyrkje: I 1625 var det berre åtte bønder og seks husmenn i soknet, i 1812 hadde dette auka til 39 gardar med i alt 267 personar.

## Litteratur
* 
* 

## Kjelder

## Bakgrunnsstoff
* Setesdalswiki om kyrkja 
* Lokalhistoriewiki om kyrkja
* 
*
Junior Eurovision Song Contest 2007

**Junior Eurovision Song Contest 2007** (**JESC 2007**) var den femte gongen Junior Eurovision Song Contest vart arrangert. Tevlinga vart halden i Ahoy Rotterdam i Rotterdam i Nederland. Finalen fann stad laurdag 8. desember. Kviterussland vann tevlinga med songen «S druzijami», syngja av Aljaksej Zjyhalkovitsj.

Armenia, Bulgaria, Georgia og Litauen deltok i Junior Eurovision Song Contest for fyrste gong dette året.

## Bidraga

### Finale
* Finalen vart halden 8. desember 2007 i Ahoy Rotterdam.
* Kviterussland vann tevlinga for andre gong.

## Røystegjeving

### 12 poeng
Under er lista over landa som fekk 12 poeng.

* Alle landa fekk 12 poeng i byrjinga av røystinga for å avverje at nokon ikkje fekk poeng.

## Sjå òg
* Eurovision Song Contest 2007
* Melodi Grand Prix Junior Nordic 2007

## Kjelder

**Denne artikkelen byggjer på «[[:en:Junior Eurovision Song Contest 2007|JESC 2007]]» frå ,  den 8. februar 2011.*
Lúcio

**Lucimar Ferreira da Silva**, betre kjend som **Lúcio** () er ein brasiliansk fotballspelar som spelar som midtstoppar for Inter Milano i italiensk Serie A, og for landslaget til Brasil. Han vart verdsmeister i fotball med Brasil i 2002.

Lúcio har vorte seriemeistar i Tyskland med Bayern München i 2005, 2006 og 2008 og i Italia med Inter i 2010. Med Inter vann han òg den europeiske Meisterligaen og VM for klubblag i 2010.

Lúcio debuterte for Brasil sitt A-landslag 15. november 2000 i ein VM-kvalifiseringskamp heime mot Colombia. Han skåra det første landslagsmålet sitt 9. februar 2005 i ein privatlandskamp borte mot Hongkong. Han var med i Brasil sin tropp til fotball-VM i 2002, 2006 og 2010. Han spelte frå start i alle Brasil sine kampar i alle desse tre meisterskapa, og etter VM i 2010 hadde han dermed spelt 17 VM-kampar for Brasil. I VM i 2010 var han Brasil sin landslagskaptein.

## Fotnotar
Felipe Melo

**Felipe Melo Vicente de Carvalho**, betre kjend som **Felipe Melo** () er ein brasiliansk fotballspelar som hausten 2011 spela på midtbanen for Galatasaray i den tyrkiske fotballigaen, på lån frå Juventus i italiensk Serie A, og for landslaget til Brasil.

Felipe Melo vart seriemeister i Brasil med Cruzeiro i 2003. Han debuterte for Brasil sitt A-landslag 10. februar 2009 i ein privatlandskamp mot Italia og skåra det første landslagsmålet sitt i ein VM-kvalifiseringskamp mot Peru. Han var med i Brasil sin tropp til fotball-VM i 2010, der han spelte fire av Brasil sine kampar.

## Fotnotar
Autodidakt

Ein **autodidakt** (frå gresk *autodídaktos*, «sjølvlært») person er sjølvlært og har inga formell utdanning innan det faget vedkomande utfører.
Særleg ofte kallar utøvarar seg autodidakte innan kunst, musikk, litteratur, skodespel og handverk.
Dessutan kan enkelte fag vere så smale at ei eigentleg utdanning ikkje eksisterer.

Ordet autodidakt vert av og til oppfatta som negativt ladd, sidan det kan forbindast med ein person som ikkje er utdanna i tradisjonell forstand. 


**Denne artikkelen bygger på «[[:nb:Autodidakt|Autodidakt]]» frå , den 8. februar 2011.*
Junior Eurovision Song Contest 2008

**Junior Eurovision Song Contest 2008** (**JESC 2008**) var den sjette gongen Junior Eurovision Song Contest vart arrangert. Tevlinga vart halden i Spyros Kyprianou Athletic Centre i Limassol på Kypros. Finalen fann stad laurdag 22. november. Georgia vann tevlinga med songen «Bzz..», syngja av Bzikebi.

Portugal og Sverige trekte seg frå tevlinga.

## Bidraga

### Finale
* Finalen vart halden 22. november 2008 i Spyros Kyprianou Athletic Centre.
* Georgia vann tevlinga for fyrste gong.

## Røystegjeving

### 12 poeng
Under er lista over landa som fekk 12 poeng.

## Sjå òg
* Eurovision Song Contest 2008
* Melodi Grand Prix Junior Nordic 2008

## Kjelder


**Denne artikkelen byggjer på «[[:en:Junior Eurovision Song Contest 2008|JESC 2008]]» frå ,  den 8. februar 2011.*
Michel Bastos

**Michel Fernandes Bastos** () er ein brasiliansk fotballspelar som har spela for Olympique Lyonnais i fransk Ligue 1, og for landslaget til Brasil.

Bastos debuterte for Brasil sitt A-landslag 14. november 2009 i ein privatlandskamp mot England og skåra det første landslagsmålet sitt i ein privatlandskamp borte mot Zimbabwe 2. juni 2010. Han var med i Brasil sin tropp til fotball-VM i 2010, der han spelte alle Brasil sine fem kampar.

## Fotnotar
Gemytt

**Gemytt** er lynne, sinnelag eller temperament. Oftast vert ordet brukt om dyr, til dømes hest eller hund. 

## Kjelder

## Bakgrunnsstoff
*Ditt og hundens lynne på Firfoten.com
Ariel Garcé

**Ariel Hernán Garcé** () er ein argentinsk fotballspelar som har spela for den argentinske klubben Colón.

Garcé har vorte seriemeister i Argentina tre gonger med River Plate, i *clausura*-sesongen i 2000, 2002 og 2004. Han debuterte for Argentina sitt A-landslag i 2003, då han fekk to landskampar, men spelte så ikkje på landslaget igjen før i 2010, då han spelte to kampar til. Landlagssjefen Diego Maradona tok han ut i Argentina sin tropp til fotball-VM i 2010, men han spelte ingen kampar der.
Nicolás Otamendi

**Nicolás Hernán Gonzalo Otamendi** () er ein argentinsk fotballspelar som i 2018 spela for Manchester City i engelsk Premier League, og for Argentina sitt landslag.

Otamendi vart seriemeister i Argentina med Vélez Sarsfield i *clausura*-sesongen i 2009, og i Portugal for Porto i 2011. Han debuterte for Argentina sitt A-landslag 20. mai 2009 i ein privatlandskamp mot Panama. Han var med i Argentina sin tropp til fotball-VM i 2010, der han spelte i tre av Argentina sine fem kampar.
Walter Samuel

**Walter Adrián Luján-Samuel** () er ein argentinsk fotballspelar som har spela for Inter i italiensk Serie A, og for Argentina sitt landslag.

Samuel har vore med på å vinna sju seriemeisterskap: Han vart seriemeister i Argentina med Boca Juniors i *apertura*-sesongen i 1998 og *clausura*-sesongen i 1999, i Italia med Roma i 2001 og med Inter i 2006, 2007, 2008, 2009 og 2010. Han var med i Argentina sin tropp til fotball-VM i 2002, der han spelte alle Argentina sine tre kampar. Han var igjen med i troppen til VM i 2010, der han spelte i to av Argentina sine fem kampar.
Óscar Cardozo

**Óscar René Cardozo** () er ein paraguayansk fotballspelar som har spela som spiss for Benfica i den portugisiske fotballigaen og for Paraguay sitt landslag.

Cardozo vart seriemeister i Portugal med Benfica i 2010, og vart toppskårar i Portugal same sesongen. Han vart òg toppskårar i Europaligaen same året. Han vart kåra til årets paraguayanske fotballspelar i 2006 og 2009. Cardozo debuterte for Paraguay sitt A-landslag 5. juni 2007 i ein privatlandskamp mot Mexico, der han også skåra eitt mål. Han var med i Paraguay sin tropp til fotball-VM i 2010, der han spelte i alle Paraguay sine fem kampar, to frå start og tre som innbytar.
Palekh-miniatyr

**Palekh-miniatyr** (russisk Палехская миниатюра) er eit russisk kunsthandverk og miniatyrmåleri der temperamåling vert påført lakka handverk av pappmasjé, mellom anna små øskjer og boksar, sigarett- og pudderdåsar.

Palekh-miniatyrar på pappmasjé er kjent frå 1923 i landsbyen Palekh, ein stad som ligg i Ivanovo oblast. Handverket er basert på lange, lokale tradisjonar med måling av ikonar.

Teknikken med å lage halvferdige produkt vart lånt frå handverksmeistrar i lakkmåling i Fedoskino. Palekh-miniatyrar syner vanlegvis trekk frå dagleglivet, litteraturen, eventyr og songar. Dei er måla med lokal, lys måling mot ein svart bakgrunn og er kjend for sin delikate, glatte design, rikeleg gyllen skuggelegging og nøyaktige silhuettar med flate figurar. Ofte dekker dei fullstendig overflata av loket og sidene på gjenstanden. Den poetiske og dekorative forma på landskap, arkitektur og langstrekte teikn (bokstavar og tal), går tilbake til tradisjonane med ikonmåling.

Kunsten å måle miniatyrar vert halde ved like også i dag. No til dags finst det verkstader knytt til Kunstnarfondet i Russland, små private studio og kunstnarar i Palekh som driv sjølvstendig. Kunstnarane vert øvd opp i måling av palekh-miniatyrar ved Palekh kunsthøgskule, skipa i 1935.

Arbeid etter palekhmeistrar vert oppbevart i mange museum i Russland og utanlands. Det statlege Palekh Kunstmuseum i Palekh har over to tusen verk i samlinga si.

## Døme
  
PalekhComintern.jpg|Ei allegorisk framstilling av den tredje internasjonale på ein Palekh-miniatyr frå 1927, av Ivan Golikov.
GreatRussianGifts.com Russian lacquer box.jpg|Ei scene frå eventyret *Tsarevitsj Ivan, eldfuglen og den grå ulven*
PalekhTroikaWolves.jpg|Palekh-miniatyr. *Troika med ulvar*.


## Palekh på sovjetiske frimerke

1975 CPA 4536.jpg|*Demon* av A. Kosjupalov.
1975 CPA 4537.jpg|*Den vakre Vasilisa* av I. Vakurov.
1975 CPA 4538.jpg|*Snøjenta* av T. Zubkova.
1975 CPA 4539.jpg|*Sommar* av K. Kukulijeva.


## Bakgrunnsstoff
*Palekh Miniature, russia-ic.com

## Kjelder

**Denne artikkelen bygger på «[[:en:Palekh miniature|Palekh miniature]]» frå ,  den 8. februar 2011.*  
*Palekh Miniature, russia-ic.com
Mørtel

**Mørtel** er ei blanding av bindemiddel (t.d. sement), tilslagsmateriale (t.d. sand og knust stein) og væske (oftast vatn). Blandinga er lett å forma når ho er fersk, men vert til eit fast materiale når ho herdast.

Mørtel vert mykje brukt til muring, pussing, overflatearbeid, eller som feste- og fugemasse til keramisk flis. Ein kan òg nytta mørtel til å reparera betong- og murbygg. 

## Kjelder

*
MS «Fjordtroll»

** MS «Fjordtroll»** er ein snøggbåt som er ått og drifta av reiarlaget Fjord1 Fylkesbaatane og som trafikkerer strekningane Bergen–Selje og Bergen–Sogndal.

## Kjelder

**Denne artikkelen byggjer på [http://www.skip-siden.com/Fjordtroll/Fjordtroll.htm Skip-siden.com],  den 8. februar 2011.*
Havregraut

**Havregraut** eller **havregrynsgraut** er ein grautrett laga av kornslaget havre. Som regel lagar ein grauten ved å koka opp havregryn i vatn eller mjølk. Det er også vanleg å tilsetja salt når havregrauten kokar. Det går også an å laga graut med kaldt vatn eller mjølk over fleire timar, typisk over natta.

## Historie
Havren kom til Nord-Europa frå den fruktbare halvmånen for ca. 2500 år sidan. Det nordeuropeiske klimaet er gunstig for havre, og havre blei svært utbreidd i dei nordiske landa. I Danmark har ein dyrka havre sidan 500-1000 år f.Kr. I Noreg var det først etter 1945 at havre blei sett på som ein del av kosthaldet. Dette kom av dei vanskelege tidene i etterkrigstida der behovet for mat som var lett tilgjengeleg og billeg blei særs viktig.

## Helse
Jamt inntak av havregryn er blitt hevda å redusere blodtrykk og kolesterol. Ved å eta havregraut jamleg vil ein styrke immunforsvaret ifølgje nokre studiar. Enkeltstudiar har også funne ein gunstig effekt av havregryn på søvn og hjarte.

Astma og allergiforbundet skriv at dei fleste personar med cøliaki tolererer havre. Derfor kan desse også forsiktig introdusera havregryn i kosthaldet sitt. Det finst også glutenfrie havregryn som eut substitutt til dei som også reagerer negativt på vanleg havre. Enkeltstudiar har vist at det kan vera positivt for folk med cøliaki å eta havre.

## Galleri

Porridge 2.jpg|Havregraut i ein café i Cardiff i Wales
Oatmeal with berries (26253030424).jpg|Havregraut med bær i Vancouver i Canada
-2019-02-07 Overnight Oats, Cromer.JPG|Overnight oats med frukt i Cromer i England
Havregrøt.jpg|Havregraut med cottage cheese, rosiner, nøtter, greaskarkjerner, solsikkekjerner og syltetøy
Havregrøt med banan.jpg|Havregraut med banan, rosiner og nøtter
Havregrøt med bacon, granola og lønnesirup.jpg|Havregraut med bacon, granola og lønnesirup


## Kjelder

**Denne artikkelen bygger på «[[:nb:Havregraut|Havregraut]]» frå ,  den 6. august 2021.*  
 

## Bakgrunnsstoff